《偈颂十一首》
宋代·释了演

今朝四月初一，即辰孟夏渐热。
伏惟大众增休，各各眼横鼻直。
若谓世谛流通，燋盘重添艾灸。
若作佛法商量，瞎汉扶篱摸壁。
还相委悉麽，只为分明极。

作者简介：释了演，号谁庵。住临安府灵隐寺。为南岳下十六世，径山宗杲禅师法嗣。有《谁庵演禅师语》一卷，收入《续古尊宿语要》卷五。《嘉泰普灯录》卷一八、《五灯会元》卷二○有传。今录诗二十八首。